Source: https://tax-fin-lex.si/Zbirke/SodnaPraksaList?nodeId=6e3ecbf9-8378-4e76-a2ae-673bbcb6021c
Timestamp: 2020-08-09 23:28:34+00:00

Document:
Sodba in sklep II Ips 803/2007
DEDNO PRAVO - DRUŽINSKO PRAVO - STVARNO PRAVO
VS0012725
ZOR 749. ZD 213, 213/5. ZTLR 34. ZZZDR 51, 51/2.
skupno premoženje zakoncev - premoženjska razmerja med zakonci - zapuščinski postopek - napotitev na pravdo - obseg zapuščine - posojilna pogodba - mandatna pogodba - pridobitev lastninske pravice na premičnini - motorno vozilo - vezanost na vsebino napotitvenega sklepa - prenos prometnega dovoljenja - skupna denarna sredstva zakoncev - denar na računih tretjih oseb - vlaganja v skupno premoženje po smrti zakonca
Stališče višjega sodišča, da bi bilo treba tožbo v delu, ki presega obseg varstva, določenega v napotitvenem sklepu, zavreči, je napačno. Če so med dediči sporna še druga dejstva in ne le tista, zaradi katerih je prišlo do napotitve na pravdo, ni nobene ovire, da jih stranke ne bi smele zajeti v svoji tožbi, saj na vsebino napotitvenega sklepa niso vezane. Lastninska pravica na avtomobilu ne preide s prepisom prometnega dovoljenja, ampak z izročitvijo v posest (dejanska izročitev ali simbolična izročitev). Prepis prometnega dovoljenja ima le javnopravno in ne stvarnopravne funkcije, zato zgolj na podlagi prometnega dovoljenja ni mogoče sklepati o lastništvu vozila.
Sodba X Ips 1587/2006
VS1012049
ZDavP člen 55, 55/2.
prisilna izterjava davčnega dolga iz terjatev dolžnika – ugovor dolžnikovega dolžnika – grajanje stvarnih napak
Po določbi drugega odstavka 55. člena ZDavP dolžnikov dolžnik v svojem ugovoru lahko ugovarja le, da dolžniku sploh ni dolžan, da je dolg pogojen ali da dolg še ni dospel v plačilo in ne bo dospel v plačilo v enem letu od prejema sklepa. Drugih ugovorov ZDavP ne dopušča.
Sklep II DoR 45/2010
VS0012731
ZPP člen 111, 111/2, 111/4, 367b, 367b/1, 377.
predlog za dopustitev revizije – rok za vložitev predloga – zavrženje predloga za dopustitev revizije
Rok 30 dni za vložitev predloga za dopustitev revizije je začel teči 21. 12. 2009 in je iztekel v sredo 20. 1. 2010. Zato je 21. 1. 2010 vložen predlog prepozen.
Sklep II DoR 58/2010
VS0012578
ZPP člen 367a, 367c/2.
predlog za dopustitev revizije - razmerja med starši in otroki - vzgoja in varstvo otrok
Ker niso izpolnjeni zakonski pogoji, je Vrhovno sodišče predlog za dopustitev revizije zavrnilo.
Sodba X Ips 907/2006
VS1012305
ZPP člen 339, 339/2-14. ZDavP člen 44, 44/4. ZP člen 241, 241/9.
prisilna izterjava denarnih kazni – plačilni nalog kot izvršilni naslov – potrdilo o izvršljivosti
Za pravilno in zakonito uvedbo postopka prisilne izterjave denarne kazni je takrat veljavni ZDavP določal le, da je plačilni nalog opremljen s potrdilom o izvršljivosti.
Sodba II Ips 220/2007
VS0012795
URS člen 38, 38/1. ZVOP-1 člen 6, 6-1, 6-3, 6-6, 8. OZ člen 10. ZOR člen 154, 200. ZDD člen 8.
povrnitev nepremoženjske škode - duševne bolečine zaradi kršitve osebnostne pravice - kršitve informacijske zasebnosti – varstvo osebnih podatkov – mandatna pogodba z detektivsko agencijo - pridobitev podatkov o zaposlitvi – podlage odškodninske odgovornosti - protipravnost
Pravica do varstva osebnih podatkov je ustavna pravica (prvi odstavek 38. člena URS) vsakomur je zagotovljena pravica seznaniti se z osebnimi podatki, ki se nanašajo nanj in pravica do sodnega varstva ob njihovi zlorabi (tretji odstavek istega člena URS). ZVOP-1 v 1. točki 6. člena osebni podatek opredeljuje kot katerikoli podatek, ki se nanaša na posameznika, ne glede na obliko, v kateri je izražen.
Sodba in sklep II Ips 465/2007
VS0012712
ZOR člen 279, 279/1, 279/2, 300, 303, 387/2, 392/1, 939/1.
zakonska subrogacija – prehod terjatve – stranske terjatve – procesne obresti – pretrganje zastaranja
Subrogacija pomeni prehod cele terjatve, tako glavnice kot tudi stranskih terjatev, kamor sodijo obresti. Zato si toženka napačno razlaga 303. člen ZOR, po katerem izpolnitelj od dolžnika ne more zahtevati več, kot je plačal upniku. Navedena zakonska določba ne živi sama zase in jo je treba razumeti in uporabljati v okviru zakonske ureditve samega instituta subrogacije.
Sklep X Ips 32/2010
VS1012378
ZUS-1 člen 22, 22/1. ZPP člen 78, 78/1, 79, 79/1, 98, 98/5. ZOdv člen 36. ZGD-1 člen 32, 515.
revizija – pooblastilo – zastopanje odvetniške družbe kot stranke - zavrženje revizije
Ker odvetnik, ki je v obravnavani zadevi vložil revizijo, ni predložil pooblastila tožeče stranke za njeno vložitev, je Vrhovno sodišče njegovo revizijo na podlagi petega odstavka 98. člena ZPP v zvezi s prvim odstavkom 22. člena ZUS-1 kot nedovoljeno zavrglo in odvetnika ni pozivalo k predložitvi pooblastila.
Sodba XI Ips 11733/2009 ( XI Ips 15/2010)
VS2005110
ZKP člen 192, 201.
pripor - podaljšanje pripora - neogibnost pripora
Čeprav obdolženec ni neposredno kršil prej izrečenih ukrepov prepovedi približevanja oškodovanki, pa je z nasiljem zoper njo kljub temu nadaljeval oziroma ga celo stopnjeval, zato je pripor neogibno potreben za varnost ljudi (zlasti oškodovanke).
Sodba X Ips 415/2006
VS1012423
ZUS-1 člen 75, 75/2, 75/3, 85, 85/2, 86, 92, 107, 107/2. ZDoh člen 6, 6/1-7. ZDavP člen 20.
dohodnina – dokončnost oziroma pravnomočnost odločbe o odmeri davka od dohodkov iz premoženja
Med viri dohodnine je tudi dohodek iz premoženja; pravnomočnost oziroma dokončnost odločbe o odmeri davka od dohodkov iz premoženja ni pogoj za vštevanje letnega zneska obresti na posojila, od katerega je bil odmerjen oziroma obračunan davek od dohodkov iz premoženja, v odmerno osnovo za dohodnino.
Sodba X Ips 1064/2006
VS1012367
ZUP člen 279, 279/1-2, 279/1-3, 279/2. ZUS-1 člen 47, 47/1, 48, 48/3.
ukrep gradbenega inšpektorja – dovolitev izvršbe – ničnost – predhodno vprašanje
Po določbi drugega odstavka 279. člena ZUP se lahko pod pogoji iz prvega odstavka istega člena za ničnega izreče tudi sklep, če je bilo z njim odločeno o vsebinskih vprašanjih. Sklep o dovolitvi izvršbe pa ni tak sklep, saj z njim ni bilo odločeno o revidentovi pravici, obveznosti ali pravni koristi. Odločitev o tem je vsebovana v inšpekcijski odločbi o izreku ukrepov, torej v izvršilnem naslovu. Izpodbijanega sklepa torej niti ne bi bilo mogoče izreči za ničnega. Revident pa je začel upravni spor tudi glede ugotavljanja ničnosti inšpekcijske odločbe, presoja obstoja ničnostnih razlogov v inšpekcijski odločbi je bila tako opravljena in njegova zahteva je bila pravnomočno zavrnjena.
Sodba X Ips 854/2006
VS1012387
ZFPPod člen 27. ZGD člen 394.
prisilna izterjava davkov – izbrisana družba – odgovornost aktivnega družbenika – zamudne obresti – zadržanje teka zamudnih obresti
Zamudne obresti tečejo v skladu z materialnim predpisom, v katerem so določene, zato je njihov tek zadržan ali spremenjen samo, če je v ta predpis poseženo.
Sklep II Ips 337/2007
VS0012685
dovoljenost revizije – nediferencirana vrednost spornega predmeta – zavrženje revizije
Navedba nediferencirane vrednosti spornega predmeta ima enako posledico kot njen izostanek, to je nedovoljenost revizije.
Sklep I R 16/2010
VS0012658
ZIZ člen 35, 35/2, 35/3, 35/4, 165, 165/4. ZPP člen 25, 25/2.
spor o pristojnosti – krajevna pristojnost – naknadna kumulacija sredstev izvršbe – izvršba na premičnine – izvršba na delež družbenika v družbi
Določba četrtega odstavka 35. člena ZIZ ne velja za primer, ko je med izvršilnim postopkom kot novo izvršilno sredstvo predlagana prodaja deleža v družbi.
Sodba I Ips 303/2009
VS2005137
ZKP člen 371, 371/2, 424, 424/1.
bistvene kršitve določb kazenskega postopka – pravice obrambe - zavrnitev dokaznega predloga – zahteva za varstvo zakonitosti – obseg preizkusa – zmotna ali nepopolna ugotovitev dejanskega stanja
Vrhovno sodišče se pri odločanju o zahtevi za varstvo zakonitosti omeji samo na preizkus tistih kršitev zakona, na katere se sklicuje vložnik v svoji zahtevi, pri čemer ne zadošča, da vložnik zahteve navede samo zakonske razloge, ali da samo citira zakonske določbe, ki naj bi bile kršene, temveč mora konkretno navesti, v čem naj bi bile kršitve zakona.
Sklep X Ips 61/2010
VS1012306
dovoljenost revizije – pravica ali obveznost stranke, izražena v denarni vrednosti – obnova postopka
V obravnavani zadevi je predmet postopka pravilnost in zakonitost sklepa o dovolitvi obnove postopka, v katerem pravica stranke ni izražena v denarni vrednosti, zato revizija na podlagi 1. točke drugega odstavka 83. člena ZUS-1 ni dovoljena.
Sodba X Ips 1338/2006
VS1012211
ZKZ člen 19, 19/3-3, 20, 20/1, 22, 22/2, 23, 23/1-1.
odobritev pravnega posla – predkupni upravičenec
Če predkupni upravičenec (za nakup kmetijskega zemljišča) poda pravilno in pravočasno izjavo o sprejemu ponudbe, upravni organ ne more odobriti pravnega posla (kupne pogodbe), sklenjenega med prodajalko in drugim kupcem.
Sklep X Ips 294/2009
VS1012212
ZUS-1 člen 22, 22/1, 83, 83/2-1, 83/2-2, 89. ZPP člen 154, 155, 367a, 367b.
zahteva za vročitev gradbenega dovoljenja in vpogled v upravni spis - dovoljenost revizije – vrednostni kriterij – pomembno pravno vprašanje – zavrženje revizije
Revident mora sam izkazati obstoj pogojev za dovoljenost revizije po drugem odstavku 83. člena ZUS-1. Tega pa ni izkazal niti z zatrjevano vrednostjo spora, saj ne gre za primer, ko bi bila pravica oziroma obveznost, o kateri se odloča, izražena v denarju; niti z zatrjevanjem obstoja pomembnega pravnega vprašanja, saj tega vprašanja ni oblikoval, ni navedel pravnega pravila, ki naj bi bilo kršeno in ne okoliščin, ki kažejo na pomembnost pravnega vprašanja.
Sodba I Ips 350/2009
VS2005151
ZKP člen 105, 105/2, 144, 371, 371/1-5, 420, 420/2.
bistvene kršitve določb kazenskega postopka - odločba o premoženjskopravnem zahtevku - premoženjskopravni zahtevek – oškodovanec - zahteva za varstvo zakonitosti - obseg preizkusa
Čeprav z izplačilom odškodnine na zavarovalnico preidejo tisti zahtevki, ki sodijo pod riziko, ki je bil zavarovan, pa zavarovalnica s tem ne pridobi lastnosti oškodovanca, saj njena premoženjska pravica s kaznivim dejanjem ni bila prekršena ali ogrožena.
Sodba I Ips 341/2009
VS2005128
ZKP člen 344, 420, 420/2.
bistvene kršitve določb kazenskega postopka – sprememba obtožbe – pravice obrambe - postopek s pritožbo - predlog državnega tožilca - dopolnitev pritožbe
Sprememba obtožbe v okviru istega historičnega dogodka je dopustna, če ne predstavlja zlorabe instituta spremembe obtožbe in če ne posega v pravice obdolženca, da se učinkovito brani.

References: sodišče 
 sodišče 

ZKP 

ZKP 
 sodišče 

ZKP 

ZKP